Diari Oficial de la Generalitat Valenciana


Sumari del DOGV 8289, del 08-05-2018 (2018/4406)

Informació pública de la modificació puntual del Pla general d'ordenació urbana respecte al quarter Vigil de Quiñones, situat en la intersecció dels carrers Sant Antoni i Dolores Ibárruri.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4406


Data del document
:   12-04-2018

Organisme emissor
:   Ajuntament de Mislata

Tipus de document
:   Anunci

Descriptors 

:   * Mislata
    * administració local
    * pla d'urbanisme

Informació pública de la modificació puntual del Pla general d'ordenació urbana respecte al quarter Vigil de Quiñones, situat en la intersecció dels carrers Sant Antoni i Dolores Ibárruri. [2018/4406]  
En sessió extraordinària celebrada pel Ple de l'Ajuntament el dia 11 d'abril de 2018, es va adoptar l'acord següent:  
«Únic. Aprovació del sotmetiment a informació pública de la modificació puntual del Pla general d'ordenació urbana, respecte al quarter Vigil de Quiñones, situat en la intersecció dels carrers Sant Antoni i Dolores Ibárruri.  
Conclòs el debat, el Ple de l'Ajuntament, per unanimitat dels seus membres, va adoptar l'acord següent:  
Atés que en el mes de gener de 2015 es va subscriure un conveni entre l'Institut d'Habitatge, Infraestructura i Equipament de la Defensa i l'Ajuntament de Mislata en relació amb una parcel·la de 17.117,42 m² del quarter Vigil de Quiñones.  
Atés que la proposta que és objecte d'aquest informe té com a finalitat la cessió, a l'Ajuntament de Mislata, d'una parcel·la de 8.558,71 m² per a un ús dotacional públic assistencial i el canvi de qualificació d'una porció de sòl de 8.558,71 m² que de sòl dotacional hospitalari militar passa a terciari i comercial amb les seues cessions corresponents de zona verda i aparcaments (les superfícies finals, després de l'alçament topogràfic definitiu són de 8.557,9 m² i 8.557,9 m², respectivament).  
  
Atés que la Comissió d'Avaluació Ambiental, en sessió celebrada el 27 de juliol de 2017, va adoptar l'acord següent: «Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU quarter Vigil de Quiñones, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe».  
  
Atés que l'abast de la modificació proposada afecta a l'ordenació estructural, per la qual cosa la competència per a l'aprovació de la modificació correspon a la conselleria competent en urbanisme, d'acord amb el que estableix l'article 44 de la LOTUP.  
Atés que amb data 29 de març de 2018 ha presentat l'equip redactor de la modificació puntual la documentació relativa a aquesta.  
  
Atés que els documents que incorpora la proposta de modificació puntual són els següents:  
Document inicial estratègic  
Documents sense eficàcia normativa:  
a) Memòria informativa.  
b) Memòria justificativa.  
c) Estudi de viabilitat econòmica.  
d) Memòria de sostenibilitat.  
e) Annexos.  
Estudi de mobilitat  
Documents amb eficàcia normativa:  
- Normes urbanístiques.  
- Fitxes urbanístiques i de gestió.  
- Plànols d'ordenació.  
Atés que quant a la tramitació necessària per a la realització de la modificació puntual proposada és l'establida en l'article 57 de la LOTUP, que obliga a efectuar les actuacions establides en els articles 50 i 51 de l'esmentada llei.  
Considerant que la competència per a sotmetre al tràmit d'informació pública correspon a l'òrgan promotor (l'Ajuntament), i correspon l'aprovació definitiva a l'òrgan substantiu (la Conselleria), conforme estableix l'article 57 de la llei.  
Vist l'informe del cap del Servei d'Urbanisme i Medi Ambient, de l'arquitecte municipal i amb la conformitat del secretari, de data 29 de març de 2018.  
S'acorda:  
Primer. Sotmetre la proposta de modificació puntual del PGOU al tràmit d'informació pública per un període de 45 dies que assegura les mesures de publicitat exigides en l'article 53.2 de la LOTUP, en concret anuncis que es publicaran en el Diari Oficial de la Generalitat Valenciana, en un diari no oficial d'àmplia difusió en la localitat i en la pàgina web municipal. La modificació puntual té com a finalitat canviar la qualificació que actualment té el quarter Vigil de Quiñones, situat a la intersecció dels carrers Dolores Ibárruri i Sant Antoni, d'ús hospitalari militar a ús sanitari assistencial i terciari, per parts iguals. També és objecte d'exposició el conveni subscrit el mes de gener de 2015 entre l'Estat, Ram de Defensa - Institut d'Habitatge, Infraestructura i Equipament de la Defensa i l'Ajuntament de Mislata, així com l'addenda posterior subscrita entre les mateixes parts el 6 de novembre de 2017.  
  
Segon. Consultar, durant el mateix termini, amb petició d'informes, als organismes afectats, d'acord amb el que estableix l'article 57.1.b de la LOTUP.  
Tercer. Sol·licitar informes a les entitats subministradores de serveis públics que en pogueren resultar afectades.  
Quart. Posar a disposició del públic, en el departament d'Urbanisme, la documentació exposada durant l'horari d'atenció al públic (de 08.00 a 14.00 h).  
Cinqué. Durant el període d'informació pública es podran formular al·legacions i aportar tota aquella documentació que es considere oportuna.»  
  
Mislata, 12 d'abril de 2018.- L'alcalde: Carlos Fernández Bielsa.